[μουσική]
[Ερωτούσα] Έχω δύο ερωτήσεις. [Μούτζι] Μμμ.
[Ε.] Η πρώτη είναι για τη θλίψη.
[Μ] Για; [Ε.] Τη θλίψη.
[Μ.] Είναι η πιο σημαντική από τις δύο ερωτήσεις;
Από τις δύο ερωτήσεις, δώσε μου την καλύτερη πρώτα.
Γιατί αν δώσεις τη λιγότερο σημαντική πρώτα,
τότε ο νους σου θα είναι στη δεύτερη ερώτηση, περιμένοντας.
[σιγανά γέλια]
[Ε.] Εντάξει, τη δεύτερη. [γέλια]
Η άλλη αφορά τις σχέσεις. [γέλια]
[Μ.] Νομίζω αυτή είναι η σημαντική. [Ε.] Ναι. [γέλια]
[Μ.] Η σχέση και μετά η θλίψη. [γέλια]
Απλά αστιεύομαι.
[Ε.] Είναι που όταν είμαι σε μια σχέση, όταν αισθάνομαι κοντά,
όταν νιώθω πολύ οικεία με ένα άτομο
και έρχεται ένας χωρισμός
ή το άτομο με απομακρύνει, φρικάρω εντελώς. [Μ.] Ναι, ναι.
[Ε.] Και είναι ένα αίσθημα, είναι σαν αυτόματη αντίδραση. Έρχεται μόνο του.
[Μ.] Εντάξει, αυτόματη αντίδραση. [Ε.] Αυτόματα, ναι.
[Μ.] Γιατί σε απομακρύνουν;
[Ε.] Γιατί θέλω να κρατήσω. [Μ.] Ναι.
[Μ.] Θέλεις να κρατήσεις κάτι. Είναι υπερβολικό για τον άλλον.
Είναι ωραίο μόνο για ένα μικρό διάστημα. Είναι ωραίο μόνο για λίγο.
Κάποιοι που νιώθουν ανασφαλείς, ίσως, μπορεί να τους αρέσει αυτό.
"Με χρειάζεσαι" αλλά μετά από λίγο είναι πολύ.
Δεν πρέπει να προσπαθείς να κρατήσεις κανέναν.
Δεν είσαι μια αράχνη. [γέλια]
Είναι μια αντίδραση που έρχεται εσωτερικά επειδή κάτι νιώθει ότι ίσως
δεν αξίζεις αρκετά από μόνη σου, χωρίς οποιαδήποτε τεχνική.
Τότε ήδη, δεν είναι και τόσο καλή βάση. Πρέπει να το γνωρίζεις αυτό.
Όχι ότι μπορείς να είσαι αυτόματα δυνατή έτσι.
Αλλά οι σχέσεις επίσης προσφέρουν κάποιες ευκαιρίες για να ανακαλύψεις αυτό που είναι αληθινό,
και να ανακαλύψεις τι είναι αυτό μέσα σου που βιάζεται τόσο να συμβιβαστεί.
[Ε.] Ναι, το βλέπω. ,
Αλλά είναι ακόμα εκεί.
[Μ.] Τότε είναι καλό που έρχεσαι στο σατσάνγκ
γιατί μπορείς να αρχίσεις να βλέπεις αυτή την τάση να κρατιέσαι.
Ή μπορεί να είναι ένας φόβος απόρριψης, ή κάτι παρόμοιο.
Οι σχέσεις δε λειτουργούν με την προσπάθεια, όπως το να προσπαθείς τόσο σκληρά.
Δε λειτουργεί έτσι. Δε λειτουργούν. Πρέπει να υπάρχει μια ελευθερία.
Πρέπει να υπάρχει μια εσωτερική δύναμη, μια διαύγεια, μια σοφία - όλα αυτά τα πράγματα.
Δε λειτουργεί με το "Πόσα πολλά δίνεις", "Δίνω τόσα πολλά".
Δεν είναι μια πληρωμή.
Και πόσο προσπαθείς, και προσπαθείς, και κουβεντιάζεις- δε λειτουργεί, απομακρύνει τους ανθρώπους.
Επειδή αυτό είναι πολύ όμορφο για να προσπαθείς.
Κάτι πρέπει να έρθει και πρέπει να είναι εκεί ως μια ελευθερία.
Κι αν έχεις επίγνωση αυτού, διαισθητικά ξέρεις πότε να δίνεις χώρο.
Όλα αυτά θα έρθουν.
Πιστεύω πως πρέπει επίσης να χρησιμοποιήσεις αυτή τη διαίσθηση.
Ήρθες τώρα και βλέπεις ότι υπάρχει κάτι που νιώθει, "Πρέπει να το κρατήσω αυτό".
Είναι το ίδιο και με την ελευθερία. Μερικές φορές νιώθεις, "Αχ".
Μόλις αντιληφθείς την αληθινή κατάσταση, νιώθεις την απεραντοσύνη του Είναι,
και κάτι λέει, "Πώς μπορώ να το κρατήσω;" Αυτό εδώ είναι το ίδιο και μέσα στη σχέση.
"Πώς μπορώ να το κρατήσω;"
Πώς θα το κρατήσεις; Μια σχέση δεν είναι κάτι που κρατείς.
Είναι για να την απολαμβάνεις μέσα από τη φρεσκάδα σου.
Μέσα στη δύναμή σου, βρίσκεις πως όλα γίνονται πιο αγνά.
Όλα θέλουν να είναι μαζί σου, όταν είσαι κενός από πρόθεση.
Η πολλή πρόθεση δημιουργεί ένταση.
Όταν είσαι άδειος απ' αυτή την ανάγκη, από κάθε είδους ανάγκη, κι αυτό δεν είναι αλαζονεία,
σημαίνει, πως στη φυσική σου κατάσταση ύπαρξης, δε χρειάζεσαι, δε χρειάζεσαι να σε εγκρίνουν.
Δε νιώθεις καν ότι χρειάζεσαι ν' αγαπιέσαι.
Μπορείς να φανταστείς κάτι τέτοιο;
Να είσαι σε ένα μέρος όπου δε χρειάζεσαι καν, δε χρειάζεσαι να αγαπιέσαι;
Είναι ένα πολύ ήσυχο μέρος. Σ' αυτό το μέρος, η αγάπη σου γίνεται πολύ ανοικτή,
πολύ ευρεία, πολύ όμορφη, πολύ δυνατή.
Αλλά, προς το παρόν, δε σου ζητώ να το υπερβείς αυτό.
Λέω, Δες τι είναι αυτό που νιώθει, "Ό,τι είναι καλό, πρέπει να το αρπάξω".
Απλά παρατήρησέ το αυτό.
Ποιος το κάνει αυτό; Ποιος το έχει ανάγκη αυτό;
Και να είσαι πολύ, πολύ σιωπηλή μ' αυτού του είδους την ερώτηση. Απλά να είσαι ήσυχη.
Κατ' ακρίβεια, θα σου ζητήσω να κάνεις αυτή την άσκηση. Ίσως να μου πεις αύριο τι έγινε.
Απλά παρατήρησε και νιώσε το αυτό, αναδημιούργησε το σενάριο στο νου σου
και δες τι αναδύεται και νιώθει, "Αααχ",
αν πρόκειται να σε εγκαταλείψουν ή να σε αφήσουν, κάτι φέρεται μ' αυτό τον τρόπο.
Ρίξε μια ματιά. Τι φοβάσαι; Σπρώξε το στα άκρα.
Πήγαινε στα άκρα στην εικόνα σου και δες τι θα είναι το χειρότερο.
Στη χειρότερη περίπτωση, τι θα συμβεί; Πώς θα νιώθεις;
Και δες ποιος το υποφέρει αυτό. Ποιος πραγματικά το υποφέρει;
Αλλά μην ξεχνάς ότι παρατηρείς επίσης. Επομένως, αυτά τα τρία πράγματα.
Το ένα είναι, τι φαντάζεσαι πως θα συμβεί αν ο φόβος σου επαληθευτεί;
Ότι θα απορριφθείς. Δεν μπορείς να κρατήσεις αυτό που θέλεις να κρατήσεις και νιώθεις πόνο.
Ήδη, κοιτάζω μέσα στα μάτια σου και βλέπω, "Aααχ, κάτι πρόκειται να φύγει".
Τότε πήγαινε και δες τι συμβαίνει.
Επομένως τώρα σ' έχουν αφήσει, εγκαταλείψει. "Δε σε θέλω!"
Τότε νιώσε τι αναδύεται, αλλά επίσης να είσαι αρκετά παρούσα στη θέση που βλέπεις.
Και να είσαι ταυτόχρονα με το αίσθημα. Δες τι συμβαίνει. Τι φοβάσαι;
Αυτό είναι μια πολύ ευφυής έρευνα: παρατηρώντας το. Και τότε, κάπως, νιώθεις ότι ίσως
τα χειρότερα αισθήματα που φαντάζεσαι, ότι θα συμβούν.
Και έπειτα δες, στην πραγματικότητα ποιος στ' αλήθεια το υποφέρει.
Αν μπορείς να αναγνωρίσεις αυτόν που το υποφέρει.
Ωστόσο μην εμπλακείς μέσα στην ιστορία, μόνο δες.
Να είσαι πολύ παρούσα, που να το παρατηρείς αυτό, αλλά ταυτόχρονα,
βάλε τα δυνατά σου στο να προσπαθήσεις πραγματικά να δεις και παρατήρησε.
Μπορείς να το κάνεις αυτό με οποιοδήποτε αίσθημα, με οποιαδήποτε σκέψη, μπορείς να το κάνεις.
Τότε θα δεις τελικά τι είναι αυτό που λειτουργεί εκ μέρους σου και να ανακαλύψεις, είναι όντως εσύ;
Ή είναι απλά κάποιο είδος εικόνας, που είναι μια προβολή του νου σου;
Και μερικός χώρος θα φανεί.
Κι εκείνος ο χώρος θα είναι κάτι πολύ σημαντικό για να τον ανακτήσεις ξανά.
Μη φοβάσαι αυτή την εμπειρία. Προσκάλεσέ την κιόλας!
Την επόμενη φορά, προσκάλεσε την εμπειρία να έρθει, ρίξε την καλύτερη γροθιά.
"Ρίξε την καλύτερη γροθιά. Πήγαινε στα άκρα. Μα θα σε κοιτάζω μόνο με τα μάτια μου."
Παρατήρησε. Μην επεμβαίνεις. Μην κρίνεις. Μην ερμηνεύεις. Δες αν μπορείς να το κάνεις.
Είναι μια δεξιότητα που θα αναπτύξεις γρήγορα, επειδή οι καρποί της παρατήρησής σου είναι τόσο γλυκοί.
Θα είναι γλυκύτερο από οποιαδήποτε σχέση, το να ανακαλύψεις την ελευθερία σου.
"Αα, είμαι ελεύθερη απ' αυτό το πράγμα. Δεν ήταν ότι το χρειαζόμουν αυτό,
αλλά αυτό που είναι σημαντικότερο είναι ότι βλέπω πως απελευθερώθηκα από την ανάγκη να είμαι αυτό."
Και αναπάντεχα, παραδόξως, όταν αυτός ο χώρος μέσα σου έχει καθαριστεί,
τι υπέροχη έλξη επίσης.
Οι άνθρωποι θέλουν να πλησιάσουν. Αν έχεις κάποιο πρόγραμμα στο νου σου,
αν έχεις ήδη βάλει στο μάτι κάποιον, "Χμμ".
Και τότε αρχίζεις να μαζεύεις τα πυρομαχικά σου… Μα θα το μυριστούν.
Αν είναι λιγάκι διαισθητικοί, θα το μυριστούν, "Αυτή εδώ είναι επικίνδυνη". [γέλια]
"Θα να με κτυπήσει στο κεφάλι και θα με τραβήξει μέσα και είμαι τελειωμένος." [γέλια]
Όμως, ειλικρινά, αυτό είναι καλό να το κάνεις. Οτιδήποτε κι αν αισθάνεσαι,
κρατάει το νου και την προσοχή σου παγιδευμένα σε κάποιου είδους σενάριο,
το οποίο φοβάσαι, τότε αρχίζεις να προστατεύεις.
Προστατεύουμε τους φόβους και τις προσκολλήσεις μας, την αίσθηση της αδυναμίας μας.
Και δεν είναι καθόλου καλός τρόπος να περάσουμε την ζωή μας, όπως γνωρίζεις, δε χρειάζεται καν να στο πω.
Γιατί παίρνει τόση πολλή ενέργεια.
Οπότε αυτός είναι ο τρόπος να περνάμε αυτά τα πράγματα.
Αν θέλεις, αν πραγματικά έχεις καταλάβει τι ζητώ, τότε δες το.
Δεν ξέρω αν μπορείς να το κάνεις έξω από την πραγματικότητα της κατάστασης, αλλά κάποιοι άνθρωποι μπορούν να το κάνουν.
Μπορούν πραγματικά να αναπαραστήσουν και να δημιουργήσουν το χειρότερό τους σενάριο δυστυχίας.
Και μπορούν να είναι πραγματικά παρόντες και να παρακολουθούν τι συμβαίνει εσωτερικά.
Αν μπορείς να το κάνεις αυτό, θα είναι μια πολύ καλή άσκηση για σένα.
Και σε παρακαλώ έλα, και πες μου τα σχόλιά σου πάνω σ' αυτό που βρήκες.
[Ε.] Εντάξει, ναι, νομίζω πως μπορώ. [Μ.] Ναι.
…και μην ξεχνάς ότι παρατηρείς ταυτόχρονα… [μουσική]
Βίντεο απόσπασμα από το Σάτσανγκ DVD "Μην παλεύεις με το Νου"
13η Ιανουαρίου 2012 Τιρουβαναμαλάι, Ινδία